
	1.
	MK sēdes protokollēmuma projekts
1.4. Atzīt Ministru kabineta 2022. gada 1. marta sēdes protokollēmuma (prot. Nr. 12 28. §) "Informatīvais ziņojums "Par samazinātu darbaspēka nodokļu likmju piemērošanu sezonālajos darbos nodarbināto ienākumam"" 2. punktā doto uzdevumu par aktualitāti zaudējušu.
	Iebildums
Zemkopības ministrija neatbalsta Ministru kabineta 2022. gada 1. marta sēdes protokollēmuma (prot. Nr. 12 28. §) “Informatīvais ziņojums “Par samazinātu darbaspēka nodokļu likmju piemērošanu sezonālajos darbos nodarbināto ienākumam”” 2. punktā dotā uzdevuma atzīšanu par aktualitāti zaudējušu, jo saistībā ar šo uzdevumu, Finanšu ministrija, sadarbībā ar Labklājības ministriju un Zemkopības ministriju ir sagatavojusi informatīvo ziņojumu “Par samazinātu darbaspēka nodokļu likmju piemērošanu sezonālajos darbos nodarbināto ienākumam” (25-TA-1202). Minētā ziņojuma, kas  2025. gada 26. maijā nodots saskaņošanai protokollēmuma projekta 2. punktā noteikts jauns uzdevums Finanšu ministrijai sagatavot un finanšu ministram līdz 2025. gada 1. septembrim iesniegt izskatīšanai Ministru kabinetā likumprojektu “Grozījumi likumā “Par iedzīvotāju ienākuma nodokli””, kas paredz palielināt likumā "Par iedzīvotāju ienākuma nodokli" noteikto maksātāja ienākumu, kas gūts pie viena vai vairākiem sezonas laukstrādnieku ienākuma izmaksātājiem kopā, no 3000 euro līdz 5000 euro.
Tā kā lēmums par sezonas laukstrādnieku ienākuma nodokļa režīma turpmāku pilnveidi attiecībā par sezonas laukstrādnieku ienākuma apmēra palielināšanu līdz 5000 euro nav pieņemts  un grozījumi likumā “Par iedzīvotāju ienākuma nodokli” nav veikti, Zemkopības ministrija neatbalsta Ministru kabineta 2022. gada 1. marta sēdes protokollēmuma (prot. Nr. 12 28. §) “Informatīvais ziņojums ”Par samazinātu darbaspēka nodokļu likmju piemērošanu sezonālajos darbos nodarbināto ienākumam”” 2. punktā dotā uzdevuma atzīšanu par aktualitāti zaudējušu.
Zemkopības ministrija aicina Finanšu ministriju papildināt Ministru kabineta protokollēmuma projektu (26-TA-1468) ar jaunu punktu šādā redakcijā:
“Finanšu ministrijai sagatavot un finanšu ministram līdz 2026. gada 1. septembrim iesniegt izskatīšanai Ministru kabinetā likumprojektu “Grozījumi likumā “Par iedzīvotāju ienākuma nodokli””, kas paredz palielināt likumā "Par iedzīvotāju ienākuma nodokli" noteikto maksātāja ienākumu, kas gūts pie viena vai vairākiem sezonas laukstrādnieku ienākuma izmaksātājiem kopā, no 3000 euro līdz 5000 euro.”

